

 **LIETUVOS RESPUBLIKOS ŠVIETIMO, MOKSLO IR SPORTO MINISTERIJA**

Biudžetinė įstaiga, A. Volano g. 2, 01124 Vilnius, tel. (8 5) 219 1225/219 1152, el. p. smmin@smm.lt, http://www.smsm.lt. Duomenys kaupiami ir saugomi Juridinių asmenų registre, kodas 188603091. Atsisk. sąsk. LT30 7300 0100 0245 7205 „Swedbank“, AB, kodas 73000

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Savivaldybių švietimo padalinių vedėjams 2023-09-29 Nr. SR-3628

Valstybinių mokyklų vadovams

Profesinio mokymo įstaigų vadovams

Kopija

Lietuvos savivaldybių asociacijai

Lietuvos savivaldybių švietimo padalinių vedėjų asociacijai

**DĖL ORGANIZUOJAMŲ VIEŠŲJŲ KONSULTACIJŲ SPECIALIŲJŲ UGDYMOSI POREIKIŲ TURINČIŲ MOKINIŲ UGDYMO KLAUSIMAIS**

Suprasdami švietimo bendruomenei kylančius iššūkius ugdant įvairių ugdymosi poreikių turinčius mokinius ir stengdamiesi atliepti mokyklų bendruomenių poreikį gauti specialistų konsultaciją dėl konkretaus atvejo ar situacijos, dalinamės informacija, kad Lietuvos įtraukties švietime centras, Lietuvos aklųjų ir silpnaregių ugdymo centras, Lietuvos kurčiųjų ir neprigirdinčiųjų ugdymo centras ir „Diemedžio“ ugdymo centras pradėjo nuolatines viešąsias konsultacijas, skirtas mokyklų vadovams, ikimokyklinio ir priešmokyklinio ugdymo mokytojams, bendrojo ugdymo mokyklų mokytojams, klasių vadovams, auklėtojams, švietimo pagalbos specialistams, mokytojo padėjėjams, tėvams (vaiko įstatyminiams atstovams) ir kitiems suinteresuotiems asmenims specialiųjų ugdymosi poreikių turinčių mokinių ugdymo ir pagalbos jiems teikimo klausimais. Norint gauti konsultaciją būtina išankstinė registracija.

 **Lietuvos įtraukties švietime centras** konsultuoja mokinių, turinčių mokymosi sutrikimų, ugdymo ir pagalbos jiems teikimo klausimais. Konsultacijos vyksta pirmą mėnesio antradienį, registracijos nuoroda nuotolinei konsultacijai: <https://lisc.lt/kvieciame-i-viesasias-nuotolines-konsultacijas-apie-mokymosi-sutrikimus/>.

 **Lietuvos aklųjų ir silpnaregių ugdymo centras** konsultuoja mokinių, turinčių regos sutrikimų, ugdymo ir pagalbos jiems teikimo klausimais. Konsultacijos vyksta paskutinį mėnesio antradienį, registracijos nuoroda nuotolinei konsultacijai: http://lasuc.lt/13858/.

 **Lietuvos aklųjų ir silpnaregių ugdymo centro Sutrikusios raidos vaikų konsultavimo skyrius** konsultuoja mokinių, turinčių įvairiapusių raidos sutrikimų (vaikystės autizmą, netipinį autizmą, Aspergerio (*Asperger*) sindromą), ugdymo ir pagalbos jiems teikimo klausimais. Konsultacijos vyksta paskutinį mėnesio penktadienį, registracijos nuoroda nuotolinei konsultacijai: https://srvks.lt/lietuvos-akluju-ir-silpnaregiu-ugdymo-centro-sutrikusios-raidos-vaiku-konsultavimo-skyrius-kviecia-i-viesasias-nuotolines-konsultacijas/.

 **Lietuvos kurčiųjų ir neprigirdinčiųjų ugdymo centras** konsultuoja mokinių, turinčių klausos sutrikimų, ugdymo ir pagalbos jiems teikimo klausimais. Konsultacijos vyksta paskutinį mėnesio ketvirtadienį, registracijos nuoroda nuotolinei konsultacijai: <https://www.deafcenter.lt/kvieciame-i-viesasias-nuotolines-konsultacijos-apie-vaiku-turinciu-klausos-sutrikimu-ugdyma-klausos-lavinima-kalbos-mokyma/>.

 **„Diemedžio“ ugdymo centras** konsultuoja mokinių, turinčių elgesio ir emocijų sutrikimų, ugdymo ir pagalbos jiems teikimo klausimais. Konsultacijos vyksta paskutinį mėnesio ketvirtadienį, registracijos nuoroda nuotolinei konsultacijai: https://www.diemedziougdymocentras.lt/kvie269iame-303-viescaron261sias-nuotolines-konsultacijas-mokini371-turin269i371-elgesio-ar-ir-emocij371-sutrikim371-ugdymo-ir-pagalbos-teikimo-klausimais-2023-2024-mm.html#/.

 Kviečiame pasinaudoti galimybe dalyvauti viešosiose konsultacijose ir gauti kompetentingų specialistų atsakymus Jums rūpimais klausimais.

Švietimo, mokslo ir sporto viceministras Ramūnas Skaudžius

Ieva Vedeikytė, tel. +370 686 35096, el. p. Ieva.Vedeikyte@smsm.lt